המדריך לעוזרות הבית - ספרים - סיפור פשוט 03-5107040
גְרַנְטָה – כתב עת ילדים ראשית קריאה נוער כתבי עת פסיכולוגיה מסות ספרות מקור ספרות תרגום Middle East דיסקים נובלות גרפיות, איורים יוגה Hebrew Literature ספרות אנגלית שירה אומנות, אדריכלות ועיצוב מדריכים מוצרי נייר ומחברות היסטוריה וביוגרפיות פילוסופיה תיאוריה וביקורת תאטרון, קולנוע וצילום דתות, מיתולוגיות ותורות המזרח ספרי בישול ותזונה ילדים ונוער
המדריך לעוזרות הבית / לוסיה ברלין
אסיה, 589 עמודים
"אז מה הם בכלל נישואים? מעולם לא הצלחתי להבין. ועכשיו את המוות אני לא מבינה."
המדריך לעוזרות הבית מאגד את מיטב סיפוריה של לוסיה ברלין, אמנית הסיפור הקצר, שכתבה בארצות הברית משנות השישים ועד למותה ב-2004. ברלין הושוותה לאליס מונרו ולריימונד קארבר, אך קולה הנשי הייחודי, המדויק, האינטימי, העוצמתי, לא זכה בחייה להכרה הראויה.
חייה היו רצופים נסיקות וצלילות, חיים של מאבק מתמשך. ילדוּת של נדודים בין עיירות כורים, נערת זוהר בחוגי החברה הגבוהה בצ'ילה, עקמת קשה בעמוד השדרה, אב נעדר וסב ואם מתעללים, שלושה בעלים. כאֵם חד-הורית אלכוהוליסטית ל-4 ילדים התפרנסה משלל עבודות, מעוזרת בית ופקידה ועד למרצה אינטלקטואלית פופולרית באוניברסיטת קולורדו. ועל החיים האלה היא כותבת.
הסיפורים שלה הם פיסות גולמיות של מציאות ברוטאלית מחוספסת מחיי השוליים עם ניצוצות של רגעי חסד ורוך; סיפורים פוצעים, מדממים, נטולי פילטרים, מהולים בתובנות מופלאות והבלחות של שירה. יחד, הסיפורים מחוללים אצל הקורא חוויה של רומן, כי לכולם גיבורה אחת, גם אם מופעיה שונים ומגוונים. הגיבורה הזאת היא אולי הסופרת, ואולי היא אנחנו.
חנויות קינמון - בית-המרפא בסימן שעון-החול
לילות טינו מבגדד